نهاد قلعى

نهاد قلعى (1928 - 1993), ممثل و كاتب سورى, و اسمه الحقيقى نهاد قلعى الخربوطلى.نهاد قلعى بين مقالب غوار ومقالب الحياه - ديوان العرب 

هو فنان سورى ظهر مع بدايات التلفزيون السورى, اشتعل فى السينما و المسرح و التلفزيون مع دريد لحام, ألف مسلسلات كتيره زى: "صح النوم" - "حمام الهنا" - "مقالب غوار" و غيرها كتير و كمان على المسرح زى مسرح الشوك - سهره مع ابو خليل القبانى, عانى فى أواخر حياته من الشلل النصفى و منعه مرضه من الكتابه, توفى على اثر جلطه قلبيه. اشتهر خلال مسيرته الفنيه الطويله باسم (حسنى البورظان).

 بدايته الفنيه 
انتسب نهاد لاستديو البرق سنه 1946 و شارك بتقديم مسرحيه (جيشنا السوري). و سنه 1954 أسس النادى الشرقى مع سامى جانو و المخرج خلدون المالح, و قدم فى المسرحيات ادوارا كوميديه.

بين 1957 و 1959 قدم مسرحيات (لولا الستات) و (ثمن الحريه) على مسارح القاهره, و نال اعجاب المسرحيين المصريين.

 تشكيل الثنائى الذهبى 

لما اتفتح التلفزيون العربى السورى قدم نهاد مع دريد و محمود جبر برامج منوعه خفيفه كوميديه و اولها كان سهره دمشق عباره عن برنامج منوعات بيتضمن حركات كوميديه.

بعد افتتاح التلفزيون سنة واحده و بمناسبه أعياد الثوره سنه 1961 قام دريد و نهاد بعمل أوبريت مسرحى اسمه (عقد اللولو) اللى لقى استحسان الجماهير فاعجب المنتج نادر الاتاسى و قرر تحويله لفيلم سينمائى و على حسابه الخاص و فى نفس السنه شارك نهاد فى مسلسل (رابعه العدويه) من اخراج نزار شرابى.

 النجوميه فى السينما والتلفزيون 

بدأ القطاع الخاص فى سوريه ينشط وبدأ المنتجين بانتاج افلام حققت اعلى الايرادات و بدا نهاد قلعى باول فيلم سينمائى ليه مع دريد لحام و صباح و فهد بلان بعنوان عقد اللولو سنه 1964 اخراج يوسف المعلوف.

بعد نجاح عقد اللولو قرر المنتج نادر الاتاسى و المخرج يوسف المعلوف تكرار التجربه مع الثنائى دريد و نهاد فى فيلم اسمه لقاء فى تدمر سنه 1965 كان الفيلم من تاليف دريد و نهاد و شاركهم البطوله هاله شوكت. و جات مأساه فيلم (الشريدان) المأخوده عن قصه ادبيه لفيلم امريكى من بطوله تشارلز لوفون فكان الفيلم بالابيض و الاسود على عكس الافلام السابقه و طبع و حمض فى معامل بيروت لكن الصوت ما طبقش على الصوره تماما ففشل الفيلم.

بعد فشل فيلم الشريدان حاول نهاد و دريد إعاده الثقه للجماهير فقدمو فيلم (فندق الأحلام) سنه 1966 بالالوان مع الممثله اللبنانيه ميشلين ضو و اخراج ألبير نجيب بعده فيلم (أنا عنتر) بمشاركه المطربه اللبنانيه رنده و قدمو كمان فيلم (المليونيره) مع صباح و اخراج يوسف معلوف.

كانت سنه 1967 سنه خير على نهاد فكتب المسلسل الدرامى (حمام الهنا) المؤلف من 13 حلقه و من بطوله دريد لحام و نهاد قلعى و رفيق سبيعى ومن إخراج فيصل الياسرى.

فى نفس السنه لعب نهاد بطوله فيلم (غرام فى إسطنبول) من إنتاج سورى لبنانى مشترك ومن إخراج سيف الدين شوكت و بطوله فيلم (الصعاليك) من إخراج يوسف معلوف.

سنه 1968 قدم مسلسله الدرامى التانى (مقالب غوار) مع دريد لحام و اخراج خلدون المالح فى قالب كوميدي, المسلسل فى نسختين وحده للتلفزيون السورى و التانيه فى تلفزيون لبنان و المشرق و حقق جماهيريه واسعه.

و لعب بطوله فيلم (النصابين الثلاثه)من إخراج نيازى مصطفى بمشاركه وحش الشاشه فريد شوقى و دريد لحام و شارك فى فيلم (اللص الظريف) من إخراج يوسف عيسى و بطوله دريد و نيلى.

سنه 1969 زى نهاد فى فيلم (خياط الستات) من إخراج عاطف سالم و بطوله دريد وشاديه بعدها فيلم (الصديقان) من إخراج حسن الصيفى و بطوله دريد و نجلاء فتحى.

وفى نفس السنه وقف نهاد قدام كاميرا المخرج الكبير حلمى رفله فى فيلم (الرجل المناسب) مع رفيق دربه دريد لحام و الممثله ناديه لطفى, و قدم مسلسله الدرامى التالت (صح النوم) بجزئين, الجزء الاولانى من 13 حلقه و الجزء التانى كان مؤلف من خمس حلقات بنتقد الظواهر السلبيه فى المجتمع, المسلسل من تأليف نهاد و دريد و من بطولتهم و من إخراج خلدون المالح.

سنه 1971 زى نهاد و دريد فى 3 افلام (امرأه تسكن وحدها) من اخراج نجدى حافظ و فيلم (الثعلب) من إخراج يوسف معلوف و فيلم (1+1) من إخراج يوسف معلوف.

سنه 1972 لعب بطوله فيلم (مقلب من المكسيك) من إخراج سيف الدين شوكت و بطوله دريد و هاله شوكت.

سنه 1973 عب بطوله فيلمين (زوجتى من الهيبز) من إخراج عاطف سالم و بطوله دريد و هويدا و فيلم (مسك وعنبر) من إخراج محمد ضياء الدين وب طوله نهاد و دريد.

تأثر نهاد و دريد سنه 1974 بموجه افلام جيمس بوند و صدى هوليود فعملوا فى فيلم (غوار جيمس بوند) من إخراج محمد شاهين.

بعد نجاح مسلسل صح النوم قرر نهاد و دريد تحويله لفيلم سينمائى و فعلا تحول الحلم لحقيقه سنه 1975 و كان من بطوله دريد و نهاد و إخراج خلدون المالح و كان خاتمه مشوار نهاد قلعى السينمائى و آخر فيلم للثنائى الذهبى.

 مسرحيا 

يعتبر نهاد قلعى المؤسس الحقيقى للمسرح القومى فى سوريه لما عهدت ليه وزاره الثقافه و الارشاد القومى مهمه تأسيس المسرح القومى و ادارته سنه 1959 و قد قدم عده مسرحيات منها مسرحيه (المزيفون) سنه 1960 عن نص لمحمود تيمور و اخراجو ,و قدم فى نفس السنه مسرحيه (ثمن الحريه) عن نص لعاموئيل روبلس و إخراجو, بالاضافه لمسرحيه (عقد اللولو).

فى سنه 1961 قدم مسرحيه (البرجوازى النبيل) عن نص لموليير و اخراجو و بعدها بسنتين مسرحيه (مدرسه الفضائح) من تأليف شريدان و اخراجو.

أسس نهاد مع دريد و مسرح تشرين و قدمو (ضيعه تشرين) بعد حرب اكتوبر التحريريه و المسرحيه عن الفتره قبل و بعد الحرب و قدموا كمان (مسرح الشوك) اللى كتب نصه عمر حجو , آخر عمل لنهاد قلعى مسرحيا كانت مسرحيه (غربه) و تتكلم عن الغربه جوه و بره الوطن و اللى تعرض فيها لحادث سقوط عصايه على راسه خلتو يبعد عن عمله الفنى.

 مع الاطفال 

فى التمانينيات و بدايه التسعينيات ألف قصصٍ مصورهٍ للاطفال فى مجله "سامر" باستخدام شخصيه (حسنى البورظان), و شخصيه (ياسينو) اللى جسدها الفنان ياسين بقوش فى فى عده مسلسلات, اضافه لشخصيه فرنسيه خياليه اسمها "شارلى".

 وفاته 

بعد الحادث الأليم اللى تعرض له نهاد بقى فى الفراش فى حاله شلل و ماقدرش يتابع مشواره الفنى إلا عن طريق الكتابه للاطفال فى  واحده من المجلات اللبنانيه.

اتوفى على جلطه قلبيه سنه.

 اعماله 

 فى السينما 
كممثل:

1- عقد اللولو, 1964.

2- لقاء فى تدمر, 1965.

3- الشريدان 1965

4- سلطانه 1965

5- المليونيره 1966

6- فندق الأحلام 1966

7- أنا عنتر

8- غرام فى إسطنبول 1967

9- الصعاليك 1967

10- النصابين الثلاثه 1968

11- اللص الظريف 1968

12- خياط الستات

13- الصديقان 1970

14- الرجل المناسب 1970

15- امرأه تسكن وحدها 1971

16- الثعلب 1971

17- واحد + واحد 1971

18- مقلب من المكسيك 1972

19- زوجتى من الهيبز 1973

20- مسك وعنبر 1973

21- غوار جيمس بوند 1974

22- صح النوم 1975

23- المزيفون

 فى التلفزيون 
كممثل و كاتب :

1- الإجازه السعيده 1960

2- رابعه العدويه 1961

3- حمام الهنا 1967 من تأليف نهاد قلعى

4- مقالب غوار 1968 من تأليف نهاد قلعى

5- صح النوم 1970 من تأليف نهاد قلعى أيضا

6- مغامرات كارلو

7- عريس الهنا فى بدايه الثمانينات و هو آخر عمل تلفزيونى له

 فى المسرح 
كممثل ومخرج:

1- جيشنا السورى 2- لولا الستات

3- المزيفون 1960 من إخراج نهاد قلعى

4- ثمن الحريه 1960 من إخراج نهاد قلعى

5- عقد اللولو 1960

6- البرجوازى النبيل 1961 من إخراج نهاد قلعى

7- مدرسه الفضائح 1963 من إخراج نهاد قلعى

8- مسرح الشوك

9- ضيعه تشرين 1974

10- سهره مع أبو خليل القبانى

11- غربه 1976

 لينكات برانيه 

 ديوان العرب

 مصادر 

تصنيف:حاملو وسام الاستحقاق السورى
تصنيف:ممثلين سوريون
تصنيف:كوميديون سوريون
تصنيف:مسرحيون سوريون
تصنيف:مواليد 1928
تصنيف:مواليد فى دمشق
تصنيف:وفيات 1993